Inauguració de "El primer artista que vaig conèixer" - Ràdio Palafrugell\nInauguració de “El primer artista que vaig conèixer”\nEscrit per Rubén Herranz a 17 de Juny de 2019\nLa Fundació Josep Pla ha inaugurat aquesta exposició al voltant de la vida de Joan Baptista Coromina\nUn treball conjunt de les fundacions Pla i Rafel Masó que es podrà visitar fins el 3 maig de 2020\nInauguració de El primer artista que vaig conèixer, la nova exposició que es podrà visitar fins el 3 de maig del 2020 a la Fundació Josep Pla de Palafrugell.\nJosep Pla definia a Joan Baptista Coromina com el primer artista que va conèixer. Aquesta és un exposició que arriba del treball conjunt de la Fundació Pla i la Fundació Rafel Masó. En aquest sentit, Coromina va ser col·laborador de l’arquitecte gironí, Rafel Masó. Per a Masó, va fer molts treballs de ceramista, escultor i pintor.\nD’altra banda, la relació amb Pla no va sorgir fins que Coromina va ser director de l’Escola Menor d’Arts i Indústries de Palafrugell. Així és com l’Anna Aguiló, directora de la Fundació Josep Pla, destacava en aquesta sintonia els detalls d’aquesta exposició.\nEntrevista de Rafel Corbí amb Anna Aguiló\nLa inauguració de El primer artista que vaig conèixer va ser dissabte i va comptar amb la presència d’Oriol Ponsatí-Murlà, director de la Institució de les Lletres Catalanes i Jordi Falgàs, comissari de l’exposició i director de la Fundació Rafael Masó.


TREN DE LLARG RECORREGUT (castellano) : De Barcelona a Lleida (ombres en tren)\nDe Barcelona a Lleida (ombres en tren)\nJosep Durán Gili | 25/04/2010\nAls anys seixanta sortia un tren diari de l’estació de França cap a Lleida, però en realitat el destí final era Monzón. Avui encara presta servei. Jo l’havia fet moltes vegades i la duració del trajecte no baixava mai de les cinc hores. Els punys i el coll de la camisa et quedaven sempre ennegrits pel carbonet de la màquina de “fum”. No coneixíem res més, era llarg, pesat i incòmode. No s’hi valia protestar o queixar-se perquè els revisors eren una mena de guàrdies civils i encara no s’havien inventat els drets de les persones ni els compromisos de puntualitat.\nEls seients eren de fusta i el terra, que també ho era, estava enemistat amb l’aigua. La higiene publica consistia en la transmissió acurada de polls i xinxes. Per les butxaques més exigents varen posar un artefacte que consistia en una mena de vagó metàl·lic, impulsat per gasoil, i que feia el viatge més curt. N’hi deien Automotor, però ràpidament se’l batejà com l’Autovia. El destí final no era Monzón, sinó La Pobla de Segur. A tots els trens, en un lloc apartat i reservat, s’hi asseia un senyor amb ulleres de sol i corbata que responia al misteriós concepte de “és de la secreta”.\nA les estacions, a part de l’emblemàtica campana i el cap d’estació amb gorra vermella, no hi destacava res que no tingués a veure amb la brutícia, la deixadesa i la misèria. Bé, si, el rellotge. Per petita que fos l’estació disposava com a mínim de cinc o sis empleats: El cap, el factor, els guarda agulles i el mosso. Tant és així que el cap acostumava a ser una persona rellevant dins l’organigrama del poble, ja saben: Metge, notari, farmacèutic, capellà i…representant de Renfe. Les ombres d’un temps.\nLes parades acostumaven a ser llargues perquè qualsevol tenia preferència de pas i les raons eren d’allò més surrealista: “És l”exprés de Madrid, és que el sevillano és molt llarg, diuen que és un tren militar“. Jo esperava amb deliri l’arribada a Roda de Barà, parava més de mitja hora i a la cantina,gloriosa cantina, feien uns entrepans de llom amb pa de pagès sucat a l’oli de la paella, que eren motiu de carreres i empentes per no perdre tanda. Encara sento ara la flaira d”aquella esgavellada cantina i la admirada paella bullint i emboirant l’ambient per a corra cuita subministrar un entreacte calent i “colesterolèmic”.\nL’andana de Montblanc és llarga i molt recte. Quan parava el tren senties de seguida la cantilena ¡Coques de Montblanc…! provocant l’immediata abaixada de finestretes per adquirir aquelles esponges anisades i ensucrades. Un goig. Degut a l’èxit del producte es va ampliar el negoci, una venedora a l’andana i una altre amb una gran safata de vagó en vagó. Picamoixons és un bonic poblet amb un pont de ferro centenari -de La Roixel-la- que sempre ha estat una mena de nus de comunicacions ferroviari. Si ajunten els que procedeixen de Barcelona per Valls i els que provenen de Tarragona i Reus. Els que baixen de Lleida també opten per un o altre desviament. En aquell temps el transbordament era quelcom habitual. Venies assentadet, xerrant envoltat de la boira dels cigarros i, de sobte, “¡Transbordo Picamoixons!” No per la megafonia, no, a crits. Els revisors, parlant entre ells, i incapaços de pronunciar el nom del poble deien Picapájaros, entre sorna i broma.\nAl baixar a la meva destinació, prèvia cordial salutació al cap de gorra vermella i xiulet, veia els dos petits autocars de tota la vida, l’un marró i l’altre blau cel pertanyents als dos hotels. M’endinsava al poble enfilant el carrer major envaït per una olor que no he oblidat mai, les olors es recorden, com una mena de palla humida i excrements del matxo i la mula mesclats amb la llenya cremada. En tot el llarg carrer només hi havia dues bombetes amb més bona voluntat que claror.\nSón afectes, records i emocions d’un temps fugit com l’aigua entre els dits. La vida a pagès que algú diria i que, malgrat les reconfortants envestides de la memòria, no canviaria per avui. Però si no tenim emocions on refugiar-nos, records per enyorar, camins per on retornar o arrels per conrear; què ens queda? Ombres, només ombres d’un enfosquit i estrany passat..\nPublicat per Josep Durán a 13:06:00\nEscriure bé, sí, però…com?


Les ajudes tenen un import de 500 euros per a cada sol·licitant i un pressupost inicial de 16.500 euros\nper Marta Romera 04/01/2021 17:00h\nL'Ajuntament de les Borges obre una línia d'ajuts per a persones autònomes i empreses afectades pel tancament d'octubre i novembre | LleidaDiari.cat\nL'Ajuntament de les Borges Blanques ha posat en marxa una línia d'ajuts destinats a persones treballadores autònomes i a empreses del municipi que s'han vist afectades pel tancament dels mesos d'octubre i novembre a causa de la pandèmia de la Covid-19.\nAquests ajuts tenen un import de 500 euros per a cada sol·licitant i un pressupost inicial de 16.500 euros, i estan especialment pensats per als establiments de restauració, gimnasos i centres d'estètica que en els darrers mesos s'han vist obligats a cessar temporalment la seva activitat. Els ajuts s'atorgaran per ordre de presentació de les sol·licituds i fins a esgotar el crèdit previst en la convocatòria. El termini per a presentar-los comença aquest dijous dia 31 de desembre i finalitzarà el pròxim dissabte dia 9 de gener.\nPer poder optar a aquesta línia d'ajuts és necessari que la persona autònoma o l'empresa desenvolupi la seva activitat des d'abans del tancament decretat al mes d'octubre, i que la dugui a terme en un establiment situat a les Borges Blanques.\nObligats al tancament total dels seus establiments\nUna altra de les condicions que s'estableixen a l'hora d'atorgar aquests ajuts és que els i les sol·licitants han d'haver estat obligats al tancament total dels seus establiments durant els mesos d'octubre i novembre. Al mateix temps, els beneficiaris han de trobar-se al corrent de les obligacions tributàries, tant amb l'Ajuntament de les Borges Blanques com amb l'administració pública.\nCada sol·licitant que vulgui optar a aquests ajuts haurà de presentar el formulari de sol·licitud i la declaració responsable, que es poden descarregar a través del web de l'Ajuntament de les Borges Blanques, així com un certificat de titularitat del compte bancari. Aquesta documentació s'haurà de dur al registre de l'Ajuntament o bé entregar-la a través de la seu electrònica de l'Ajuntament amb certificat digital. D'altra banda, no s'acceptaran les sol·licituds que arribin a través del correu electrònic.\nEl regidor de Promoció Econòmica, Jordi Ribalta, ha explicat que l'objectiu d'aquests ajuts és el de «donar el màxim suport possible a la ciutadania de les Borges, els comerços i les empreses de tots els àmbits per contribuir a superar l'actual context econòmic i evitar que ningú es quedi enrere».\nAlerta: Augmenten els infectats pel brot de Covid-19 de la residència d'avis de Solsona


Alletar i Criar: Ja tenim les xerrades del quart trimestre 2010\nJa tenim les xerrades del quart trimestre 2010\n15/09 - Taller de massatge infantil\n• El contacte que nodreix\n29/09 - Extracció i conservació de la llet materna\n• Conservació de la llet. Congelació. Descongelació..\n06/10 - Problemes en la lactància\n• Obstruccions, mastitis, clivelles, fongs, ingurgitacions... Donar el pit NO ha\nde fer mal.\n• Com prevenir-los, com solucionar-los i com alleugerir els símptomes.\n20/10 - La cura al postpart\n• Com s’ha de cuidar la mare després del part: alimentació, descans, cures\nBolquers de roba i portabebés\n03/11 – L’alimentació complementària\n17/11 - Aprendre jugant\n• 20 de novembre, dia universal dels drets dels infants\n• Com estimular la psicomotricitat, els sentits, el llenguatge i l’afectivitat dels\nnostres fills mentre juguem\n01/12 - Taller de redacció de plans de naixement\n• Com t'agradaria que fos el teu part? Has pensat com vols rebre el teu fill?\n• El protocol d’atenció natural al part normal de la Generalitat de Catalunya\n15/12 - Fem cagar el tió\n• Mentre parlem una mica de tot...\nEns reunim el primer i tercer dimecres de mes a la Fundació municipal per a la Infància i la Joventut Casa Caritat (Ctra. del Pla, 37 – Valls) de 17 a 19 hores. En els dies que fem xerrades o tallers, dedicarem els primers 45 minuts a resoldre els dubtes i qüestions de les mares presents i després es durà a terme l’activitat programada.\nPublicat per Alletar i Criar a 14:34


Les mesures higièniques que instauren Metrovalencia i el TRAM d'Alacant\nLes estacions de Metrovalencia i del TRAM d'Alacant repartiran mascaretes als usuaris\nA demés, s'ha instal·lat hidrogel en algunes parades i vagons.\ndilluns, 4 de maig 2020 - 08:55h\nImatge d'arxiu d'un tren-tram | Europa Press\nLa Generalitat col·laborarà en la distribució de màscares entre les persones usuàries de transport públic i este dilluns acollirà, en les seues principals estacions de Metrovalencia i TRAM d'Alacant, el repartiment d'esta classe de protecció per part de les forces de seguretat i, al mateix temps, recordarà a viatgers i viatgeres, a través de megafonia, l'obligació d'usar-les. A demés, s'ha instal·lat hidrogel en algunes parades i vagons.\nLa Generalitat se suma d'esta manera a l'obligació establida pel Ministeri de Transports, Mobilitat i Agenda Urbana de «gastar màscara en els diferents mitjans de transport públic, des del dilluns 4 de maig». D'eixa forma ho ha abordat el conseller de Política Territorial, Obres Públiques i Mobilitat, Arcadi España, durant una reunió telemàtica celebrada este diumenge al costat de la direcció de Ferrocarrils de la Generalitat Valenciana (FGV), ha indicat la Generalitat en un comunicat.\nEl conseller Arcadi España ha recordat que «com a complement a esta mesura, FGV ha instal·lat dispensadors d'hidrogel alcohòlic en les principals estacions de Metrovalencia i TRAM d'Alacant, i també dins d'alguns vagons amb la finalitat d'afavorir la prevenció de la COVID-19 entre usuaris i usuàries».\nLa decisió adoptada per la Conselleria de Política Territorial, Obres Públiques i Mobilitat «se suma com a col·laboració de FGV a la iniciativa prevista pel Govern d'Espanya de facilitar el repartiment de màscares entre les persones usuàries dels servicis de transport públic».\nEls usuaris han de seguir les recomanacions\nDes de l'aplicació de l'estat d'alarma FGV recomana als seus viatgers i viatgeres que quan s'està situat en l'andana, a l'espera de l'arribada del tren o tramvia, «cal ocupar els espais buits en tota la seua longitud per a mantindre la màxima separació amb altres persones».\nDins de trens i tramvies, les persones usuàries «han de distribuir-se pels espais buits en tota la longitud de la unitat, mantenint la distància de seguretat amb altres viatgers i viatgeres i deixar lliure l'accés de maquinistes a les cabines».\nTambé es recomana evitar en la mesura del possible posar-se enfront d'una altra persona, no ocupar el corredor central per a permetre el lliure desplaçament interior per a pujar o baixar del tren o tramvia i, encara que els vehicles i instal·lacions de FGV es desinfecten regularment, llavar-se les mans i les zones exposades després de gastar el servici de transport.


Estàs d’acord com diu Mundó: que Junqueras hauria de ser el president si Puigdemont finalment decideix no tornar a Catalunya ! directe!cat\ndirecte ! a La República. N. 4126. Dijous, 5 d'agost de 2021 23:45 h\nDiumenge, 24 de desembre de 2017 12:05 h\n2667 vots 4650 35 comentaris\n13 de febrer de 2018, 17.55 h\n#24, perdona però no denigrem ERC. Entre d'altres raons perquè és pràcticament impossible.\n13 de gener de 2018, 11.58 h\nPel que estic llegint sembla que els borbònics estan eixint en la seua. Ja llegisc proclames i acusacions contra els que se l'han jugat. Jo seria partidari de posar com a segon, després de Puigdemont a Jonqueres. Però atenent les necessitats de la República Catalana.\nPrimer la CUP es va carregar al Sr. Mas. Ara als borbònics els cal que caiga Puigdemont. Porteu bon camí per aconseguir-ho. Sense cap, el pollastre sols durarà minuts.\nEls comentaris deixen clar que la gent no accepta la rendició, no es culpa de la gent el canvi d'opinió sobre la presidència, sinó del Mateix Puigdemont, que al rendir-se, va deixar clar que ell no és la persona adequada, per portar Catalunya a cap lloc, que no sogui el pacte fiscal. Per tant Puigdemont li cal reconèixer que vostè a perdut l'oportunitat de ser l'alliberador de Catalunya, igual que CiU va perdre l'oportunitat, de ser el partit de dretes Català que tots voldríem veure, p... Llegir més\nviscalaterra i la gent d'honor.\n3 de gener de 2018, 13.28 h\nL'estat espanyol, abans facilitarà la presidència a Puigdemont, a canvi de deixar morir la declaració d'independència i no olorar la pressó, que facilitar-li al Sr. Junqueras. Per l'estat, Puigdemont és el mal menor.\nPessimista? potser sí, no ho nego Jo només vull que el meu país sigui independent.\n3 de gener de 2018, 11.08 h\nMireu què preocupa i a què donen importància els convergents com #29, a una cosa tan urgent i necessària com qui sap "perdre o guanyar en democràcia" ..\nSi seguim votant aquesta gent , no serem independents abans del 2100.\nAixò es lo que els importa, perdre o guanyar, perquè si perden i s'ha acabat el 3% o si guanyen i segueixen amb la mamella a la boca. Tot ben amanit amb peticions de unitat , pero unitat sota presidència convergent.\nAra tenen pel davant uns quants anys per demostr... Llegir més\n3 de gener de 2018, 09.17 h\nUs recomano aquest article de Vilaweb:\nAqui queda clar que qui alimenta la divisió no són pas els independentistes sinó trols que busquen enterbolir els debats.\n3 de gener de 2018, 09.03 h\nÉs interessant de llegir comentaris que posen en evidència com pot arribar a costar saber perdre -o guanyar- en democràcia. Jo sóc dels que creu que el 21D la gent -el poble, en dèiem abans- va demanar que l’independentisme vagi junt i unit fins a assolir el desenvolupament total de la República. Per això, a falta de la llista unitària, van donar un empat tècnic entre les dues llistes que van arreplegar més vots de l’indepentisme. (No hi ha guanyadors ni perdedors entre les lliste... Llegir més\n3 de gener de 2018, 08.26 h\nJo vaig ser un dels que critiqueu que em vaig empassar allò de que si no votavem Puigdemont estavem donant la rao a l'article 155.\nAra, a la vista dels arguments del uns i dels altres, veig que em vaig equivocar, que l'argument o pseudoargument aquest es una falsedat, una més de la dreta per seguir manant ells. Hauria hagut de votar ERC, però ja es massa tard, un cop emès el vot ja no es pot rectificar. Ho sento. Ja està fet. No em tornarà a passar.\n2 de gener de 2018, 21.14 h\nNo sé si és la meva vista que falla, pero l'enquesta dona un resultat molt favorable al sr., Puigdemont, mentre que els comentaris el deixen al lloc que mereix, no podria canviar o afegir com aquell que no vol la cosa, algun comentari favorable a Puigdemont, per que no és veiés tant el llautó? homeeeeeee bah!!! Deu ser cosa d'una subtil manipulació dels vots? ui!!!\n2 de gener de 2018, 21.04 h\nNois, del Directe, a qui tingui responsabilitat per aquesta "enqueste", 2.100.000 votants indepedentistes , uns 3000 participants,despres de quants dias? Pot ser va sent el moment de treure aquesta "enquesta"del mig. no es representa ni a si mateixa.


Log Pension Starboard Nagano Japó - Ofertes d'hotels amb els MILLORS DESCOMPTES EN LÍNIA\nLog Pension Starboard\n4950-8 Aihara, Shinano-cho, Kamiminochi-gun, Kurohime - Madarao, Nagano, Japó, 389-1305 - Veure al mapa\nEstàndard amb 2 llits individuals (Standard - Twin)\nEstàndard - habitació quàdruple (A) (Standard - Quad Room (A))\nBen posicionat a Kurohime - Madarao, Log Pension Starboard és un lloc ideal d'inici d'excursions a Nagano. Tota l'emoció del centre de la ciutat és només a . Amb la seva bona localització, l'hotel ofereix fàcil accès a les destinacions obligades de la ciutat.\nLog Pension Starboard també ofereix moltes instal.lacions per enriquir la seva estada a Nagano. Per anomenar algunes de les comoditats de l'hotel, hi ha servei de neteja diari, xemeneia, servei de taxi, magatzem d'equipatge, Zones públiques amb Wi-Fi.\nEntri en una de les 12 habitacions i escapi de l'estrès del dia amb una ampla gama de comoditats com tovalloles, armari, te inclòs, parquet, penjador de roba. L'hotel ofereix instal.lacions fantàstiques, incloses senders per fer excursionisme, lloguer d'equipament d'esquí, classes d'esquí, bany, esquí, per ajudar-vos a relaxar després d'un carregat dia a la ciutat. Descobreixi una encantadora mescla de servei profesional i ampla gama de característiques a Log Pension Starboard.


robar | BonDia Diari digital d'Andorra.\nInici / robar\nLa comissaria dels mossos d’esquadra de la Seu d’Urgell.\nEls mossos d’esquadra van detenir dilluns passat tres veïns de la Seu d’Urgell, de 31, 37 i 42 anys com a presumptes autors del robatori que es va produir en una casa situada a la partida de Sant Ermengol de la capital alturgellenca. Cap a les vuit del vespre, un veí va alertar la policia en veure tres persones amb llanternes que il·luminaven cases situades en aquesta partida.\nLlegir més sobre Tres detinguts per robar en una casa de la Seu d’Urgell\nEntre les tretze detencions que la policia va efectuar la setmana passada, destaca la d’un home no resident de 54 anys que va ser detingut dijous passat com a presumpte autor d’un delicte contra el patrimoni. La policia va acudir a un establiment comercial d’Andorra la Vella en ser requerida, ja que hi tenien una persona que els havia sostret mercaderia. Després, l’home va ser identificat com a autor d’altres robatoris.\nLlegir més sobre Detingut un no resident que va robar quatre cops en dos establiments\nEl Tribunal de Corts va jutjar ahir el cas d’un home que, segons la fiscalia, queda provat que es va apropiar de la PlayStation d’un conegut, del mòbil d’un altre, i que es va endur dues televisions de casa dels pares d’un amic seu, fent ús de les claus de manera il·legítima.\nLlegir més sobre Més de 5 anys de presó per robar dues televisions i una consola\nEl Tribunal de Corts va jutjar ahir el cas d’un presumpte delicte de furt amb força i escalament, protagonitzat per tres persones el 4 d’agost del 2014, a les onze de la nit, a l’aparcament d’un restaurant de la vall d’Incles amb l’objectiu de sostreure peces d’un quad.\nLlegir més sobre Jutgen tres persones per robar peces d’un quad a Incles


La regidora de Desenvolupament Innovador dels Sectors Econòmics i Ocupació, Pilar Bernabé, ha informat que València Activa ha posat en marxa una nova edició de la convocatòria d'ajudes municipals ‘València Activa Formació en Idiomes 2020’, dirigida a costejar les taxes dels exàmens de certificació oficials dels nivells A2, B1, B2, C1 i C2 d'anglés, francés, alemany, italià, portugués, xinés i valencià.\nPilar Bernabé ha valorat que “cada acció posada en marxa per a impulsar i promoure la igualtat d'oportunitats a l'hora d'accedir a la formació en idiomes és fonamental i en eixa línia treballa l'Ajuntament de València, a través de València Activa”. Segons ha explicat Bernabé “la formació en idiomes és una competència que cada vegada és més demandada en el mercat laboral i per això volem que tothom tinga la seua oportunitat, independentment dels recursos que tinga.\nEnguany com a novetat, s'ha incorporat a la convocatòria l'idioma valencià, incloent a més els certificats específics ‘Llenguatge administratiu’, ‘Correcció de textos’ i ‘Llenguatge als mitjans de comunicació’. “Després d'escoltar als usuaris i usuàries de València Activa, considerem que era indispensable incloure el valencià en esta convocatòria”, ha remarcat Bernabé.\nUna altra novetat de la present convocatòria és l'eliminació del límit d'edat per a sol·licitar les ajudes, ajustant-se en esta edició a persones en edat laboral. “Des de l'Ajuntament de València i València Activa apostem per la creació d'ocupació de qualitat, així com per la formació contínua i gratuïta per a tots els valencians i valencianes i esta convocatòria d'ajudes és una mostra d'això”, ha assenyalat la regidora, al mateix temps que ha recordat que es tracta “d’unes ajudes que, des de la seua posada en marxa en 2017, s'han beneficiat 400 persones”.\nEstes ajudes, que es podran sol·licitar per seu electrònica de l'Ajuntament de València fins al pròxim 31 de juliol, inclouen els exàmens realitzats entre l'1 de setembre de 2019 i el 31 de juliol de 2020, sent necessari haver superat la prova.\nEntre els requisits per a sol·licitar estes ajudes es troba tindre 16 anys d'edat o més en el moment de presentació de la sol·licitud; estar empadronat o empadronada en el municipi de València en la data de l'aprovació d'esta; estar inscrit o inscrita en un centre d'ocupació ESPAI LABORA i en possessió del Document d'Alta i Renovació de la Demanda d'Ocupació (D.A.R.D.E.), vigent en el moment de presentar la sol·licitud de concessió de l'ajuda i haver aprovat les proves de certificació oficials en el període comprés entre l'1 de setembre de 2019 i el 31 de juliol de 2020, tots dos inclusivament.\nLes persones que estiguen interessades i complisquen els requisits poden sol·licitar la subvenció per al pagament de més d'un idioma i més d'una taxa dels nivells indicats. A més, se subvencionarà el 100% de les taxes justificades, fins a un màxim de 200 euros per taxa.


Projecte Vinyals Associats | Viñals Associats\nProjecte Vinyals Associats\nLa meva carrera professional es va iniciar a Talleres Inox\nVaig compartir espai i temps a Talleres Inox durant més de 8 anys, en projectes liderats per grans arquitectes com Artigues i Sanabria, Bach i Mora, Cotet Paricio, Juli Capella, MBM arquitectes, TD&A, Juan Trias de Bes... Encarregant-me de l´Administració i Recursos Humans de Talleres Inox, vaig coneixer com neixen i s´implementen projectes com la Cúpula Museu Dalí a Figueres, Telefónica, Heron City, Corte Inglés Francesc Macià, Hotel Mandarin, Esade Creapolis, entre altres.\nParal·lelament en constant formació\nAula Penedes / Fiscalitat\nEADA / Contabilidad-Fiscalidad\nFundacio Cidob / Diplomada Cooperación Internacional\nFundacio Emi / Gestió Empresarial\nUAB / Diplomatura Cultura de la Pau\nUOC / Formació de Formadors\nUOC / Gestió de la Qualitat en Món Serveis\nUOC / Psicologia (Estudiant Actualment)\nUniversitat de Barcelona / Graduat Social\nTestimoni del naixement de Costa Desarrollo\nGràcies al estar durant 2 anys, al costat de Josep Maria Costa i Estany, referent reconegut per grans companyies nacionals i multinacionals en gestió estratègica i processos, vaig aprendre el veritable sentit de la paraula “consultor” i “coach”.\nVaig ser testimoni d´un canvi radical en models de gestió, pioners en la nostra societat, fent d´assistent de direcció en qüestions de personal, administració i comptabilitat.\nAmb la Cooperació Internacional\nLa ONG Francesa Partage, amb més de 40 anys d´història a França i beneficiaris als cinc continents, en el seu pla d'expansió, em confia la creació del seu primer punt a Europa “Comparte Barcelona”. Comencem a somniar el 1998, i fins a la data anem AVANÇANT plegats.\nLes tasques desenvolupades han estat:\n- Animació de Voluntariat i treballadors.\n- Control econòmic financer, tant de la seu a Barcelona com dels socis locals a Amèrica Llatina.\n- Visites periòdiques a Amèrica Llatina – Carib per la supervisió i el bon us dels fons recaptats, coordinant-me amb els socis locals.\n- Crear xarxa i estímul a les sinergies entre empreses, institucions públiques privades, entitats financeres nacionals e internacionals, tant a Europa com a Amèrica Llatina. I altres ONG com Ayuda en Acción i Intermón Oxfam.\n- Gestionar projectes per donar suport a programes mitjançant el BID, Banc Mundial.\n- Agència de Cooperació pel Desenvolupament i municipis i altres entitats de Catalunya i Espanya.\nCol·laborant en Comercial, Marketing i Gestió en un projecte industrial internacional\nDurant quatre anys vaig acompanyar a David Hombre Vicente a desenvolupar i afiançar el seu negoci d'obertura de mercats en qüestions relatives al món del cartró ondulat. Sota el paraigües de marques com ABR FOOD LIMITED i CRESPEL & DEITERS, després absorbides per Roquette,vaig fer d'assitent de direcció en temes de gestió (comptabilitat, fiscalitat..), així com co-lideratge en la planificació estratègica i execució de pla de marketing i comercial. Vàrem obrir mercats i augmentar les vendes a Portugal, Itàlia, Espanya. També vaig donar suport en qüestions organitzatives com a secretària de personal, a David Hombre en l'assistència tècnica de països del Sud d'Europa.\nCoordinació general de campanyes de comunicació i captació de recursos amb el suport de:\n- Adolfo Pérez Esquivel, Joan Manel Serrat, i Rigoberta Menchú , Joan Clos, entre altres.\n- Agències de Comunicació com McCann i OgilvyOne Spain\nPremsa i Televisió:\n- BTV, TV3, Tele5, Antena 3, La Sexta, EFE, Canal Sur\n- Cadena Ser, Catalunya Radio, Onda Cero...\n- El Periódico, La Vanguardia, 20 minuts...\nImplementació de projecte en àrea en desenvolupament Teruel\nVaig decidir viure una aventura i molts em varen acompanyar durant 5 anys. Creació i coordinació general (Tècnica-econòmica) d´espais de lleure per a nens i joves i dones. Els ajuntaments, les comarques, veïns, empreses i diverses associacions van confiar en els meus serveis de coordinació general, per implementar un serveis inexistents fins a la data a la zona. A data d´avui, encara funcionen i s´han sistematitzat formant part ja del teixit social de la zona. http://www.andorrasierradearcos.com/\nLa confiança a les relacions internacionals\n“La confiança”, que m´han donat càrrecs públics, professionals i empresaris CLAUS, m´han dotat d´una xarxa de relacions, que cada dia creix i millora tant a Europa com a Amèrica Llatina i Carib.\nGràcies a aquesta confiança puc acompanyar als meus clients a fer bons negocis seguint els objectius estratègics comercials consensuats.\nL'any 2010, faig una passa endavant!\nEnamorada de l'emprenedoria i el desenvolupament, tant a Amèrica Llatina com a Europa, decideixo dedicar el millor dels meus esforços en els emprenedors del PENEDÈS-GARRAF en temes de GESTIÓ INTEGRAL.\nGràcies a un equip multidisciplinar, ajudem a les empreses a FER NEGOCI A L'ESTRANGER, estudiant l'estratègia més oportuna i aportant la solució i els professionals que més s'adeqüin a les necessitats, per arribar a un objectiu consensuat.


Nules insta a la Generalitat Valenciana a ajudar al sector de la ramaderia davant la suspensió en molts pobles dels festejos taurins – Ajuntament de Nules\nHome Històric Nules insta a la Generalitat Valenciana a ajudar al sector de la ramaderia davant la suspensió en molts pobles dels festejos taurins\nNules insta a la Generalitat Valenciana a ajudar al sector de la ramaderia davant la suspensió en molts pobles dels festejos taurins\nLa Junta de Govern Local aprova sol•licitar a la Conselleria d’Agricultura un pla d’ajudes per aquest sector\nLa Junta de Govern Local de l’Ajuntament de Nules ha aprovat aquesta setmana sol•licitar a la Conselleria d’Agricultura de la Generalitat Valenciana un pla específic d’ajuda per al sector de la ramaderia de la Comunitat Valenciana, al tractar-se d’un sector greument afectat per l’actual crisi sanitària davant la suspensió de festejos taurins en tot el territori valencià.\n“La suspensió de la majoria de festejos populars en els pobles de la Comunitat Valenciana està perjudicant al sector de la ramaderia, donat que al no celebrar-se els actes taurins hi haurà un excedent de caps de bestiar braus que va a repercutir negativament en aquest sector i més si tenim en compte que la Conselleria ha anunciat que no va a aprovar ajudes per a aquest sector”, explica Gabriel Torres, regidor de Festes.\nPer tant, l’Ajuntament de Nules ha remès un escrit a la Conselleria d’Agricultura instant a l’administració autonòmica a recolzar a aquest sector; a més també ha sol•licitat a la Diputació Provincial de Castelló que intercedeixi amb la Generalitat Valenciana per a salvar el sector de la ramaderia en la província de Castelló. Al mateix temps que ha notificat aquest acord de la Junta de Govern Local a la Presidència de la Generalitat Valenciana.\nNules apropa el seu patrimoni local al veïnat mitjançant les xarxes socials21/05/2020


El mercat de la Mercè celebra el 60è aniversari | Nou Barris\n08/04/2021 - 09:00 h\nLes parades repartiran cupons de rascar per un valor total de 3.000 euros en vals de compra\nTal dia com avui de fa 60 anys començava l’activitat al mercat de la Mercè de Nou Barris. Avui, sis dècades després, l’equipament segueix en plena forma i per celebrar l’efemèride, la setmana del 19 al 24 d’abril es guarnirà per a l’ocasió. No només això. El 23 i 24 d’abril, les diverses parades repartiran cupons de rascar equivalents a vals de compra de 5, 10 i 20 euros. En total, 3.000 euros per gastar al propi mercat.\nActualment, el mercat disposa de 55 establiments, 53 parades (amb dos bars interiors i un d’exterior), i dos comerços amb béns no comestibles, concretament una floristeria i una botiga de roba.\nEl mercat de la Mercè es va inaugurar de manera oficial el 19 de març de 1961, coincidint amb la festa de Sant Josep, però no va entrar en funcionament fins al 8 d’abril del mateix any, després d’una nit intensa de feina per part dels comerciants.\nL’equipament es va construir en uns terrenys de la masia de Can Basté, al bell mig del camí que anava d’Horta a Sant Andreu. És el segon mercat construït al districte, i inicialment havia de dir-se Mercat de Santa Eulàlia de Vilapiscina, donat que l’actual passeig de Fabra i Puig es deia, llavors, passeig de Santa Eulàlia.\nL’any 2011 va rebre el premi al “Millor mercat del món” que atorga l’Institut Municipal de Mercats de Barcelona, després d’esdevenir el primer mercat municipal a associar-se a un eix comercial.


Associació Sardanista Continuitat: Grup Montgrí Dansa\nL'Esbart dansaire es creà per dos motius essencials; per una banda la diversió dels balladors que s'ho passen bé ballant perquè els hi agrada i per l'altra, per donar a conèixer arreu de Catalunya les costums i tradicions del nostre país a través de les danses que s'han anat ballant amb el pas dels anys. Es va iniciar l’any 1989 per completar la formació dels dansaires de les colles i augmentar les possibilitats d’actuacions. Hi ha tres grups de dansa: infantils, juvenils i l'Esbart. La direcció inicial de l’Esbart va ser a cura del sabadellenc Tomàs Manyosa. Més tard hi va participar Lídia de Mena, de Falset. Des de fa un temps ja són alguns dels dansaires més grans qui s’encarreguen de la formació dels més petits, i actualment és en Sebastià Vilanou qui dirigeix l’esbart.\nEn aquests moments tenim 6 espectacles en actiu:\nTrencats i seguits: Trencats i seguits pretén mostrar com eren les danses populars que han estat el precedent de la sardana actual, dins el marc de les comarques gironines i, en especial, de l’Empordà i passar a veure seguidament de quina manera aquella primitiva sardana, música i dansa, ha anat evolucionant fins a arribar al segle XXI.\nTorroella 1900: Torroella 1900 intenta recrear l’ambient de les festes majors i balls d’envelat de principis del segle XX. Tot gira a l’entorn dels denominats Balls Vuitcentistes i en retrobar tots aquells elements que havien fet feliços als nostres avis.\n25 anys de Continuïtat: Aquest espectacle pretén ser un breu recull dels trets més destacats dels 25 anys de vida de l'Associació Sardanista Continuïtat, l'essència de tot allò que hem fet des d'aquell llunyà 1981.\nFills del Mar: Fills del mar és una història explicada en dansa, inspirada en l'obra "La Filla del Mar" d'Àngel Guimerà.\nEl flautista del Montgrí: El Flautista del Montgrí és una recreació en format de dansa i música en directe del conegut conte "El Flautista d'Hamelin", interpretat per la secció infantil i juvenil del Grup Montgrí Dansa.\nInaudit: El nou espectacle del Grup Montgrí Dansa, és un recorregut per la biografia musical d'en Vicenç Bou. S'estrenarà el 27 d'agost del 2010 al vespre a Torrolla de Montgrí.\nPaïsos Catalans en dansa: Aquest espectacle de dansa és una invitació a un viatge al cor dels Països Catalans que el «Grup Montgrí Dansa» ha concebut, realitzat i produït.\nAnònim 25 d’abril de 2013, a les 21:51\nHi ha una noia membre de l'esbart que treballa a l'ajuntament de Girona, que me podeu dir com se diu si us plau??\nJaume Nonell 16 de maig de 2013, a les 23:54\nPotser és la Roser Massanas\nAnònim 6 de gener de 2014, a les 14:27\nhola, soc de francia i vuldria contactar la persone que se cuide del grup. a quin numero truci ? gracies.cécila\nAnònim 22 de gener de 2014, a les 15:15\nPodeu contactar en Sebastià al 06 10 49 63 03


“Tu tria el plat, nosaltres posem la música”, tal és la recepta d’Odara Trio, que aconsella agafar una part de Bossa Nova i una altra de música d’Arrel, marinar-ho amb qualsevol altra estil musical i abans de servir, afegir-hi un polsim de Flamenc i espècies.\nEl cas és que la recepta funciona arreu que l’executen i Odara Trio s’està fent un nom en mitjans musicals del país. Odara Trio és un grup musical creat a finals de l’any 2016 que entén la música com un fet proper, visceral i orgànic. Està integrat per Carles Sans a l’acordió, Sabela Simón a la veu i Albert Ginestà a la guitarra. Odara Trio barreja estils, parteix d’una base de bossa nova sobre la qual mescla música tradicional de diversos països i tocs de flamenc.\nSabela Simón és la veu del grup, que canta amb passió qualsevol cosa que se li posi pel davant això sí, amb un aire flamenc únic i original. És una artista de cap a peus que entén qualsevol art creatiu com a forma de millorar o curar les persones. Carles Sans, l’acordionista, està enamorat de la música d’Arrel, recentment ha entrat dins un nou món musical amb el seu exclusiu acordió diatònic semi-simètric, que li permet tocar en qualsevol tonalitat. Cuiner i amant de la bona cuina, valora molt ser conseqüent amb el que es pensa. Finalment, Albert Ginestà, amb la guitarra espanyola com a instrument, és un amant de la fusió d’estils com la Bossa Nova i el Jazz, viu immers en un món ple de sonoritats.\nOdara Trio proposa diverses fórmules de concerts, entre els que destaquen les actuacions musicals que arriben on ells consideren que la música és necessària però que no hi arriba fàcilment, com els centres penitenciaris, residències o centres de menors. Aquest any han fet realitat un dels seus objectius: tocar al centre penitenciari de la Comella, on van oferir una actuació als interns. Últimament també han ofert un concert a La Fada Ignorant, amb una bona assistència de públic.\nAlbert GinestàandorraartCarles SansMúsicaOdara TrioSabela Simón


La residència Montsacopa d'Olot detecta 16 positius per coronavirus entre els usuaris i els treballadors - Garrotxa Digital\nOlot - Publicat a les 21.29\nComentaris tancats a La residència Montsacopa d’Olot detecta 16 positius per coronavirus entre els usuaris i els treballadors\nL’Ajuntament d’Olot ha confirmat aquest dijous un brot de COVID-19 a la residència de gent gran Montsacopa. Per ara hi ha 16 casos positius confirmats, 12 residents i quatre professionals que estan seguint el protocol d’aïllament.\nSegons el comunicat que ha difós el consistori, el primer cas positiu per coronavirus es va detectar entre el personal aquest dimarts 1 de setembre. Salut va activar el protocol d’actuació i ha realitzat proves PCR als possibles contactes, que han permès confirmar més d’una quinzena de contagis. Tal com indica el protocol d’actuació en casos de coronavirus, s’han hagut d’aïllar tots els usuaris positius. En els propers dies el Departament de Salut realitzarà proves PCR a tots els residents i a la resta de treballadors de la residència, a més de fer seguiment de les persones aïllades. Els responsables de l’equipament han sectoritzat els espais de les instal·lacions d’acord amb el pla de contingència per fer front a la pandèmia, i treballen conjuntament amb els serveis sanitaris i el Consorci d’Acció Social de la Garrotxa.


Ensenyat celebra que «a la fi hi hagi un interlocutor progressista» en el Govern espanyol\ndivendres, 14 de agost de 2020 07:42h\nEl portaveu de MÉS per Mallorca al Parlament, Miquel Ensenyat, ha celebrat aquest dimarts que es compleixi «el mandat de les urnes que les forces progressistes, que havien aconseguit la majoria, s'uneixin per a formar un govern estable».\nEn declaracions als mitjans de comunicació, Ensenyat ha celebrat que per fi s'acabi la situació «d'interinitat» en el Govern espanyol i que per tant «s'acabi la manca d'interlocutor». «Ara s'han d'aprovar uns pressupostos, ja que se seguia amb els prorrogats de Mariano Rajoy, amb el que es podrà tocar temes capitals per a les Balears», ha expressat.\nEn aquest sentit, ha explicat que «s'obre la porta a tractar el règim fiscal, les inversions en depuradores, el tren fins a Llevant o el tramvia de Palma». D'altra banda, ha lamentat el «trist espectacle, sobretot, per part de la dreta: Gairebé semblaven la Sibil.la el dia de Nadal anunciant la fi del món».\nPer a Ensenyat, ha quedat demostrat que «no creuen en la democràcia, que per a ells és un instrument de control del poder; que la seva voluntat no és la democràcia sinó el mateix poder». Davant això, ha dit que ara existeix «l'oportunitat de fer les coses d'una altra manera i continuar creixent en aquesta democràcia perquè maduri».


Fins a un 15% més de sol·licituds al programa Renova\nL'executiu ha rebut 129 peticions i ja s'ha assolit el 60% del pressupost disponible\nEl secretari d'Estat d'Agricultura i Sostenibilitat, Marc Rossell, i el cap d'unitat de l'Oficina de l'Energia i el Canvi Climàtic, Albert Gomà, durant la roda de premsa celebrada aquest dijous. / M. P. (ANA)\nAndorra la VellaEl programa Renova va obrir el 27 de febrer la convocatòria per a la demanda d'ajuts adreçats a la rehabilitació del parc immobiliari i la implantació d'energies renovables. Fins a la data, i malgrat la crisi del coronavirus, s'han rebut un total de 129 sol·licituds, fet que representa un increment del 15% respecte del mateix període anterior i un augment en els costos de l'11%. Així, amb l'atorgament d'aquestes ajudes, s'ha assolit el 60% del pressupost disponible per a ajuts directes, i representen gairebé 2 milions d'euros les sol·licituds d'avals per a préstecs preferents. Segons ha assenyalat aquest dijous el secretari d'Estat d'Agricultura i Sostenibilitat, Marc Rossell, aquestes dades contribueixen a consolidar el programa un any més, i ha atribuït "l'èxit" de la convocatòria a la simplificació administrativa i l'homogeneïtzació de criteris a l'hora de presentar les sol·licituds.\nEl cap d'unitat de l'Oficina de l'Energia i el Canvi Climàtic, Albert Gomà, ha explicat que, fins al moment, la convocatòria ha rebut un total d'onze sol·licituds d'ajut per a la implantació d'instal·lacions fotovoltaiques. Així mateix, el programa ha permès aquest any posar en funcionament quatre noves instal·lacions per una potència de 175 kW. A hores d'ara, Andorra compta amb 59 instal·lacions que sumen una potència total d'1,7 GW, que durant el 2019 van generar l'electricitat equivalent al consum elèctric de 430 llars.\nUn altre dels punts clau del programa Renova té a veure amb la promoció de les actuacions en eficiència que persegueixen la millora de la qualificació energètica dels edificis, amb ajuts directes de fins al 40% del cost dels treballs. Des del mes de gener, qualsevol transacció immobiliària ha de tenir en compte "l'obligatorietat d'obtenir la qualificació energètica" i, fins a l'agost, s'han atorgat més de 700 noves etiquetes. Segons Gomà, fins al 85% dels edificis al Principat estan actualment per sota dels llindars d'eficiència que marca la llei d'impuls de la transició energètica i del canvi climàtic (Litecc) i, per tant, és necessària una rehabilitació per adaptar-se al nou estàndard energètic.\nPer últim, en el marc de la recent llei de mesures urgents en matèria d'arrendaments d'habitatge i per millorar el poder adquisitiu, el programa Renova ha ampliat fins al 10% els ajuts directes per a aquelles actuacions que es destinin als habitatges que s'integrin de nou al mercat de lloguer. Gomà ha explicat que, actualment, són set les sol·licituds que s'han beneficiat d'aquest concepte. A banda, i a tall de recordatori, ha indicat que la convocatòria està prevista que finalitzi el pròxim 20 de novembre, sempre que la disponibilitat pressupostària restant, que se situa en els 500.000 euros, no arribi al límit abans d'aquesta data.


Gabonjin Hotels - PREUS AMB ELS DESCOMPTES MÉS GRANS a tots els hotels a Gabonjin\nexperiència [Gabonjin, Malinska]\nConvenientment situat a Malinska, Apartment Miro Malinska és una base ideal des d'on explorar aquest\nConvenientment situat a Malinska, Apartment Miro Malinska és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Apartment Miro Malinska és compromet a que la seva estada sigui el més còmoda possible. Mentres estan allotjats en aquestes meravelloses instal.lacions, els clients poden gaudir de transport hotel/aeroport, habitació familiar, instal.lacions de barbacoa, lloguer de cotxes, servei de bugaderia. A més, totes les habitacions ofereixen una gran varietat de comoditats com ara aire condicionat, calefacció, escriptori, balcó/terrassa, ventilador per satisfer els clients més exigents. Buceig, pesca, pistes de tennis, equitació, jardí de l'hotel, són llocs ideals per a relaxar-se després d'un llarg dia. Si buscau un allotjament còmode i adequat a Malinska, faci de Apartment Miro Malinska la vostra llar.\nLlocs històrics de Gabonjin\nGabonjin és una de les destinacions més visitades de Malinska. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Gabonjin té molt a oferir: llocs famosos, bons restaurants i una gama d'entreteniment emocionant. Pels millors allotjaments a la ciutat i els preus més baixos a comparar, no miri més enllà d'Agoda.com. Explori un llistat complet d'allotjaments i trobi el lloc perfecte per a vostè. Digui'ns les seves dates de viatge ideals a Gabonjin i us direm els preus ideals disponibles.\nDescobreixi els barris de Gabonjin\nHotels Gabonjin populars